Ericu950/Stoicheia-meter-silver huggingface dataset:
ἔστι δὲ τὰ μὲν ἐν ἀρχῇ λεγόμενα περὶ τῆς εἰρήνης τῆς πρὸς Χίους καὶ Ῥοδίους καὶ Βυζαντίους , ἐπιδείξας δ ὡς συμφέρει τῇ πόλει διαλύσασθαι τὸν πόλεμον , κατηγορῶ τῆς δυναστείας τῆς ἐν τοῖς Ἕλλησι καὶ τῆς ἀρχῆς τῆς κατὰ θάλατταν , ἀποφαίνων αὐτὴν οὐδὲν διαφέρουσαν οὔ τε ταῖς πράξεσιν οὔ τε τοῖς πάθεσι τῶν μοναρχιῶν ·
ἀναμιμνήσκω δὲ καὶ τὰ συμβάντα δι αὐτὴν τῇ πόλει καὶ Λακεδαιμονίοις καὶ τοῖς ἄλλοις ἅπασι .
διαλεχθεὶς δὲ περὶ τούτων , καὶ τὰς τῆς Ἑλλάδος συμφορὰς ὀδυράμενος , καὶ τῇ πόλει παραινέσας ὡς χρὴ μὴ περιορᾶν αὐτὴν οὕτω πράττουσαν , ἐπὶ τελευτῆς ἐπί τε τὴν δικαιοσύνην παρακαλῶ καὶ τοῖς ἁμαρτανομένοις ἐπιπλήττω καὶ περὶ τῶν μελλόντων συμβουλεύω .
λαβὼν οὖν ἀρχὴν ταύτην ὅθεν διαλέγομαι περὶ αὐτῶν , ἀνάγνωθι καὶ τοῦτο τὸ μέρος αὐτοῖς .
δυοῖν μὲν τοίνυν λόγοιν ἀκηκόατε ·
βούλομαι δὲ καὶ τοῦ τρίτου μικρὰ διελθεῖν , ἵν ὑμῖν ἔτι μᾶλλον γένηται καταφανὲς ὅτι πάντες οἱ λόγοι πρὸς ἀρετὴν καὶ δικαιοσύνην συντείνουσιν .
ἔστι δ ὁ μέλλων δειχθήσεσθαι Νικοκλεῖ τῷ Κυπρίῳ , τῷ κατ ἐκεῖνον τὸν χρόνον βασιλεύοντι , συμβουλεύων ὡς δεῖ τῶν πολιτῶν ἄρχειν ·
οὐχ ὁμοίως δὲ γέγραπται τοῖς ἀνεγνωσμένοις .
οὗτοι μὲν γὰρ τὸ λεγόμενον ὁμολογούμενον ἀεὶ τῷ προειρημένῳ καὶ συγκεκλειμένον ἔχουσιν , ἐν δὲ τούτῳ τ οὐναντίον 0 ·
ἀπολύσας γὰρ ἀπὸ τοῦ προτέρου καὶ χωρίς , ὥσπερ τὰ καλούμενα κεφάλαια , ποιήσας , πειρῶμαι διὰ βραχέων ἕκαστον ὧν συμβουλεύω φράζειν 0 .
τούτου δ ἕνεκα ταύτην ἐποιησάμην τὴν ὑπόθεσιν , ἡγούμενος ἐκ τοῦ παραινεῖν τήν τε διάνοιαν τὴν ἐκείνου μάλιστ ὠφελήσειν καὶ τὸν τρόπον τὸν ἐμαυτοῦ τάχιστα δηλώσειν .
διὰ τὴν αὐτὴν δὲ ταύτην πρόφασιν καὶ νῦν αὐτὸν αὐτὸν ὑμῖν δεῖξαι προειλόμην , οὐχ ὡς ἄριστα τῶν λοιπῶν γεγραμμένον , ἀλλ ὡς ἐκ τούτου μάλιστα φανερὸς γενησόμενος , ὃν τρόπον εἴθισμαι καὶ τοῖς ἰδιώταις καὶ τοῖς δυνάσταις πλησιάζειν ·
φανήσομαι γὰρ πρὸς αὐτὸν ἐλευθέρως καὶ τῆς πόλεως ἀξίως διειλεγμένος , καὶ οὐ τὸν ἐκείνου πλοῦτον οὐ δὲ τὴν δύναμιν θεραπεύων ἀλλὰ τοῖς ἀρχομένοις ἐπαμύνων , καὶ παρασκευάζων καθ ὅσον ἠδυνάμην τὴν πολιτείαν αὐτοῖς ὡς οἷόν τε πραοτάτην 0 .
ὅπου δὲ βασιλεῖ διαλεψόμενος ὑπὲρ τοῦ δήμου τοὺς λόγους ἐποιούμην , ἦπου τοῖς ἐν δημοκρατία πολιτευομένοις σφόδρ ἃ παρακελευσαίμην τὸ πλῆθος θεραπεύειν .
ἐν μὲν οὖν τῷ προοιμίῳ καὶ τοῖς πρώτοις λεγομένοις ἐπιτιμῶ ταῖς μοναρχίαις , ὅτι δέον αὐτοὺς τὴν φρόνησιν ἀσκεῖν μᾶλλον τῶν ἄλλων , οἱ δὲ χεῖρον παιδεύονται τῶν ἰδιωτῶν 0 .
διαλεχθεὶς δὲ περὶ τούτων , παραινῶ τῷ Νικοκλεῖ μὴ ῥᾳθυμεῖν μη δ , ὥς περ ἱερωσύνην εἰληφότα τὴν βασιλείαν , οὕτω τὴν γνώμην ἔχειν , ἀλλὰ τῶν ἡδονῶν ἀμελήσαντα προσέχειν τὸν νοῦν τοῖς πράγμασιν .
ἐπιχειρῶ δὲ καὶ τοῦτο πείθειν αὐτόν , ὡς χρὴ δεινὸν νομίζειν , ὅταν ὁρᾷ τοὺς μὲν χείρους τῶν βελτιόνων ἄρχοντας καὶ τοὺς ἀνοητοτέρους τοῖς φρονιμωτέροις προστάττοντας , λέγων ὡς ὅσῳ περ ἂν ἐρρωμενέστερον τὴν τῶν ἄλλων ἄνοιαν ἀτιμάσῃ , τοσούτῳ μᾶλλον τὴν ἑαυτοῦ διάνοιαν ἀσκήσει .
ποιησάμενος οὖν ἀρχὴν ἣν ἐγὼ τελευτήν , ἀνάγνωθι καὶ τούτου τοῦ λόγου τὸ λοιπὸν μέρος αὐτοῖς .
τῶν μὲν τοίνυν λόγων ἅλις ἡμῖν ἔστω τῶν ἀναγιγνωσκομένων καὶ τηλικοῦτο μῆκος ἐχόντων ·
ἐπεὶ μικροῦ γε μέρους τῶν πάλαι γεγραμμένων οὐκ ἂν ἀποσχοίμην , ἀλλ εἴποιμ ἂν εἴ τί μοι δόξειε πρέπον εἶναι τῶ παρόντι καιρῷ ·
καὶ γὰρ ἂν ἄτοπος εἴην , εἰ τοὺς ἄλλους ὁρῶν τοῖς ἐμοῖς χρωμένους ἐγὼ μόνος ἀπεχοίμην τῶν ὑπ ἐμοῦ πρότερον εἰρημένων , ἄλλως τε καὶ νῦν ὅτ οὐ μόνον μικροῖς μέρεσιν ἀλλ ὅλοις εἴδεσι προειλόμην χρῆσθαι πρὸς ὑμᾶς .
ταῦτα μὲν οὖν , ὅπως ἂν ἡμῖν συμπίπτῃ , ποιήσομεν .
εἶπον δέ που , πρὶν ἀναγιγνώσκεσθαι τούτους , ὡς ἄξιος εἴην οὐ μόνον , εἰ βλαβεροῖς χρῶμαι τοῖς λόγοις , δοῦναι δίκην ὑμῖν , ἀλλ εἰ μὴ τοιούτοις οἵοις οὐδεὶς ἄλλος , τῆς μεγίστης τυχεῖν τιμωρίας 0 1 .
εἴ τινες οὖν ὑμῶν ὑπέλαβον τότε λίαν ἀλαζονικὸν εἶναι καὶ μέγα τὸ ῥηθέν , οὐκ ἂν δικαίως ἔτι τὴν γνώμην ταύτην ἔχοιεν ·
οἶμαι γὰρ ἀποδεδωκέναι τὴν ὑπόσχεσιν καὶ τοιούτους εἶναι τοὺς λόγους τοὺς ἀναγνωσθέντας οἵους περ ἐξ ἀρχῆς ὑπεθέμην .
βούλομαι δ ὑμῖν διὰ βραχέων ἀπολογήσασθαι περὶ ἑκάστου , καὶ ποιῆσαι μᾶλλον ἔτι καταφανὲς ὡς ἀληθῆ καὶ τότε προεῖπον καὶ νῦν λέγω περὶ αὐτῶν .
καὶ πρῶτον μὲν ποῖος γένοιτ ἂν λόγος ὁσιώτερος ἢ δικαιότερος τοῦ τοὺς προγόνους ἐγκωμιάζοντος ἀξίως τῆς ἀρετῆς τῆς ἐκείνων καὶ τῶν ἔργων τῶν πεπραγμένων αὐτοῖς 0 ;
ἔπειτα τίς ἂν πολιτικώτερος καὶ μᾶλλον πρέπων τῇ πόλει τοῦ τὴν ἡγεμονίαν ἀποφαίνοντος ἔκ τε τῶν ἄλλων εὐεργεσιῶν καὶ τῶν κινδύνων ἡμετέραν οὖσαν μᾶλλον ἢ Λακεδαιμονίων 0 1 ;
ἔτι δὲ τίς ἂν περὶ καλλιόνων καὶ μειζόνων πραγμάτων τοῦ τοὺς Ἕλληνας ἐπί τε τὴν τῶν βαρβάρων στρατείαν παρακαλοῦντος καὶ περὶ τῆς πρὸς ἀλλήλους ὁμονοίας συμβουλεύοντος 0 ;
ἐν μὲν τοίνυν τῷ πρώτῳ λόγῳ περὶ τούτων τυγχάνω διειλεγμένος , ἐν δὲ τοῖς ὑστέροις περὶ ἐλαττόνων μὲν ἢ τηλικούτων , οὐ μὴν περὶ ἀχρηστοτέρων οὐ δ ἧττον τῇ πόλει συμφερόντων 0 .
γνώσεσθε δὲ τὴν δύναμιν αὐτῶν , ἢν παραβάλλητε πρὸς ἕτερα τῶν εὐδοκιμούντων καὶ τῶν ὠφελίμων εἶναι δοκούντων .
οἶμαι δὴ πάντας ἂν ὁμολογῆσαι τοὺς νόμους πλείστων καὶ μεγίστων ἀγαθῶν αἰτίους εἶναι τῷ βίῳ τῶν ἀνθρώπων ·
ἀλλ ἡ μὲν τούτων χρῆσις τοῦτ ὠφελεῖν μόνον πέφυκε , τὰ κατὰ τὴν πόλιν καὶ τὰ συμβόλαια τὰ γιγνόμενα πρὸς ἡμᾶς αὐτούς ·
εἰ δὲ τοῖς λόγοις πείθοισθε τοῖς ἐμοῖς , ὅλην τὴν Ἑλλάδα καλῶς ἂν διοικοῖτε καὶ δικαίως καὶ τῇ πόλει συμφερόντως .
χρὴ δὲ τοὺς νοῦν ἔχοντας περὶ ἀμφότερα μὲν ταῦτα σπουδάζειν , αὐτοῖν δὲ τούτοιν τὸ μεῖζον καὶ τὸ πλέονος ἄξιον προτιμᾶν , ἔπειτα κ ἀκεῖνο γιγνώσκειν , ὅτι νόμους μὲν θεῖναι μυρίοι καὶ τῶν ἄλλων Ἑλλήνων καὶ τῶν βαρβάρων ἱκανοὶ γεγόνασιν , εἰπεῖν δὲ περὶ τῶν συμφερόντων ἀξίως τῆς πόλεως καὶ τῆς Ἑλλάδος οὐκ ἂν πολλοὶ δυνηθεῖεν .
ὧν ἕνεκα τοὺς ἔργον ποιουμένους τοὺς τοιούτους λόγους εὑρίσκειν τοσούτῳ χρὴ περὶ πλείονος ποιεῖσθαι τῶν τοὺς νόμους τιθέντων καὶ γραφόντων , ὅσῳ πέρ εἰσι σπανιώτεροι καὶ χαλεπώτεροι καὶ ψυχῆς φρονιμωτέρας δεόμενοι τυγχάνουσιν , ἄλλως τε δὴ καὶ νῦν 0 .
ὅτε μὲν γὰρ ἤρχετο τὸ γένος τὸ τῶν ἀνθρώπων γίγνεσθαι καὶ συνοικίζεσθαι κατὰ πόλεις , εἰκὸς ἦν παραπλησίαν εἶναι τὴν ζήτησιν αὐτῶν ·
ἐπειδὴ δ ἐνταῦθα προεληλύθαμεν ὥστε καὶ τοὺς λόγους τοὺς εἰρημένους καὶ τοὺς νόμους τοὺς κειμένους ἀναριθμήτους εἶναι , καὶ τῶν μὲν νόμων ἐπαινεῖσθαι τοὺς ἀρχαιοτάτους τῶν δὲ λόγων τοὺς καινοτάτους , οὐκέτι τῆς αὐτῆς διανοίας ἔργον ἐστίν , ἀλλὰ τοῖς μὲν τοὺς νόμους τιθέναι προαιρουμένοις πρ οὔργου γέγονε τὸ πλῆθος τῶν κειμένων  οὐδὲν γὰρ αὐτοὺς δεῖ ζητεῖν ἑτέρους , ἀλλὰ τοὺς παρὰ τοῖς ἄλλοις εὐδοκιμοῦντας πειραθῆναι συναγαγεῖν , ὃ ῥᾳδίως ὅστις ἂν οὖν βουληθεὶς ποιήσειε  , τοῖς δὲ περὶ τοὺς λόγους πραγματευομένοις διὰ τὸ προκατειλῆφθαι τὰ πλεῖστα τ οὐναντίον συμβέβηκε 0 ·
λέγοντες μὲν γὰρ τ αὐτὰ τοῖς πρότερον εἰρημένοις ἀναισχυντεῖν καὶ ληρεῖν δόξουσι , καινὰ δὲ ζητοῦντες ἐπιπόνως εὑρήσουσι .
διόπερ ἔφασκον ἀμφοτέροις μὲν ἐπαινεῖσθαι προσήκειν , πολὺ δὲ μᾶλλον τοῖς τὸ χαλεπώτερον ἐξεργάζεσθαι δυναμένοις .
ἀλλὰ μὴν καὶ τῶν ἐπὶ τὴν σωφροσύνην καὶ τὴν δικαιοσύνην προσποιουμένων προτρέπειν ἡμεῖς ἂν ἀληθέστεροι καὶ χρησιμώτεροι φανεῖμεν ὄντες .
οἱ μὲν γὰρ παρακαλοῦσιν ἐπὶ τὴν ἀρετὴν καὶ τὴν φρόνησιν τὴν ὑπὸ τῶν ἄλλων μὲν ἀγνοουμένην , ὑπ αὐτῶν δὲ τούτων ἀντιλεγομένην , ἐγὼ δ ἐπὶ τὴν ὑπὸ πάντων ὁμολογουμένην 0 .
κ ἀκείνοις μὲν ἀπόχρη τοσοῦτον , ἢν ἐπαγαγέσθαι τινὰς τῇ δόξῃ τῇ τῶν ὀνομάτων δυνηθῶσιν εἰς τὴν αὑτῶν ὁμιλίαν , ἐγὼ δὲ τῶν μὲν ἰδιωτῶν οὐδένα πώποτε φανήσομαι παρακαλέσας ἐπ ἐμαυτόν , τὴν δὲ πόλιν ὅλην πειρῶμαι πείθειν τοιούτοις πράγμασιν ἐπιχειρεῖν , ἐξ ὧν αὐτοί τε εὐδαιμονήσουσι καὶ τοὺς ἄλλους Ἕλληνας τῶν παρόντων κακῶν ἀπαλλάξουσι .
καί τοι τὸν πάντας τοὺς πολίτας προτρέπειν προθυμούμενον πρὸς τὸ βέλτιον καὶ δικαιότερον προστῆναι τῶν Ἑλλήνων , πῶς εἰκὸς τοῦτον τοὺς συνόντας διαφθείρειν 0 ;
τίς δὲ τοιούτους λόγους εὑρίσκειν δυνάμενος πονηροὺς ἂν καὶ περὶ πονηρῶν πραγμάτων ζητεῖν ἐπιχειρήσειεν , ἄλλως τε καὶ διαπεπραγμένος ἀπ αὐτῶν ἅπερ ἐγώ 0 ;
τούτων γὰρ γραφέντων καὶ διαδοθέντων καὶ δόξαν ἔσχον παρὰ πολλοῖς καὶ μαθητὰς πολλοὺς ἔλαβον , ὧν οὐδεὶς ἂν παρέμεινεν , εἰ μὴ τοιοῦτον ὄντα με κατέλαβον οἷόν περ προσεδόκησαν ·
νῦν δὲ τοσούτων γεγενημένων , καὶ τῶν μὲν ἔτη τρία τῶν δὲ τέτταρα συνδιαιτηθέντων , οὐδεὶς οὐδὲν φανήσεται τῶν παρ ἐμοὶ μεμψάμενος , ἀλλ ἐπὶ τελευτῆς , ὅτ ἤδη μέλλοιεν ἀποπλεῖν ὡς τοὺς γονέας καὶ τοὺς φίλους τοὺς ἑαυτῶν , οὕτως ἠγάπων τὴν διατριβὴν ὥστε μετὰ πόθου καὶ δακρύων ποιεῖσθαι τὴν ἀπαλλαγήν 0 .
καὶ τοι πότερα χρὴ πιστεύειν ὑμᾶς τοῖς σαφῶς ἐπισταμένοις καὶ τοὺς λόγους καὶ τὸν τρόπον τὸν ἐμόν , ἢ τῷ μηδὲν μὲν εἰδότι τῶν ἐμῶν , προῃρημένῳ δὲ συκοφαντεῖν ;
ὃς εἰς τοσοῦτο πονηρίας καὶ τόλμης ἐλήλυθεν , ὥστε γραψάμενος ὡς λόγους διδάσκω δι ὧν πλεονεκτήσουσι παρὰ τὸ δίκαιον ἀπόδειξιν μὲν οὐδεμίαν τούτων ἤνεγκε , λέγων δὲ διατετέλεκεν ὡς δεινόν ἐστι διαφθείρεσθαι τοὺς τηλικούτους , ὥσπερ ἀντιλέγοντός τινος περὶ τούτων , ἢ τοῦτο δέον αὐτὸν ἀποφαίνειν ὃ πάντες ὁμολογοῦσιν , ἀλλ οὐκ ἐκεῖνο μόνον διδάσκειν ὡς ἐγὼ τυγχάνω ταῦτα διαπραττόμενος 0 .
καὶ εἰ μέν τις τοῦτον ἀπαγαγὼν ἀνδραποδιστὴν καὶ κλέπτην καὶ λωποδύτην μηδὲν μὲν αὐτὸν ἀποφαίνοι τούτων εἰργασμένον , διεξίοι δ ὡς δεινὸν ἕκαστόν ἐστι τῶν κακουργημάτων , ληρεῖν ἂν φαίη καὶ μαίνεσθαι τὸν κατήγορον , αὐτὸς δὲ τοιούτοις λόγοις κεχρημένος οἴεται λανθάνειν ὑμᾶς .
ἐγὼ δ ἡγοῦμαι τοῦτό γε καὶ τοὺς ἀμαθεστάτους γιγνώσκειν , ὅτι δεῖ πιστὰς εἶναι καὶ μέγα δυναμένας τῶν κατηγοριῶν οὐχ αἷς ἔξεστι χρήσασθαι καὶ περὶ τῶν μηδὲν ἠδικηκότων , ἀλλ ἃς οὐχ οἷόν τ εἰπεῖν ἀλλ ἤ κατὰ τῶν ἡμαρτηκότων 0 1 2 ·
ὧν αὐτὸς ὀλιγωρήσας οὐδὲν προσήκοντας τῇ γραφῇ λόγους εἴρηκεν ·
ἔδει γὰρ αὐτὸν καὶ τοὺς λόγους δεικνύναι τοὺς ἐμούς , οἷς διαφθείρω τοὺς συνόντας , καὶ τοὺς μαθητὰς φράζειν τοὺς χείρους διὰ τὴν συνουσίαν τὴν ἐμὴν γεγενημένους ·
νῦν δὲ τούτων μὲν οὐδέτερον πεποίηκε , παραλιπὼν δὲ τὴν δικαιοτάτην τῶν κατηγοριῶν ἐξαπατᾶν ὑμᾶς ἐπεχείρησεν .
ἐγὼ δ ἐξ αὐτῶν τούτων ἐξ ὧν περ προσήκει καὶ δίκαιόν ἐστι , ποιήσομαι τὴν ἀπολογίαν .
καὶ τοὺς μὲν λόγους ὀλίγῳ πρότερον ἀνέγνωμεν ὑμῖν , τοὺς δὲ κεχρημένους ἐκ μειρακίων μοι μέχρι γήρως δηλώσω , καὶ μάρτυρας ὑμῶν αὐτῶν παρέξομαι περὶ ὧν ἂν λέγω τοὺς κατὰ τὴν ἡλικίαν τὴν ἐμὴν γεγενημένους .
ἤρξαντο μὲν οὖν ἐν πρώτοις Εὔνομός μοι καὶ Λυσιθείδης καὶ Κάλλιππος πλησιάζειν , μετὰ δὲ τούτους Ὀνήτωρ , Ἀντικλῆς , Φιλωνίδης , Φιλόμηλος , Χαρμαντίδης 0 .
τούτους ἅπαντας ἡ πόλις χρυσοῖς στεφάνοις ἐστεφάνωσεν , οὐχ ὡς τῶν ἀλλοτρίων ἐφιεμένους , ἀλλ ὡς ἄνδρας ἀγαθοὺς ὄντας καὶ πολλὰ τῶν ἰδίων εἰς τὴν πόλιν ἀνηλωκότας .
πρὸς οὓς ὅπως βούλεσθε θέτε με διακεῖσθαι ·
πρὸς γὰρ τὸ παρὸν πανταχῶς ἕξει μοι καλῶς .
ἤν τε γὰρ ὑπολάβητε σύμβουλον εἶναί με καὶ διδάσκαλον τούτων , δικαίως ἂν ἔχοιτέ μοι πλείω χάριν ἢ τοῖς δι ἀρετὴν ἐν πρυτανείῳ σιτουμένοις 0 ·
τούτων μὲν γὰρ ἕκαστος αὑτὸν μόνον παρέσχε καλὸν κ ἀγαθόν , ἐγὼ δὲ τοσούτους τὸ πλῆθος ὅσους ὀλίγῳ πρότερον διῆλθον ὑμῖν 0 .
εἴ τε τῶν μὲν πεπραγμένων ἐκείνοις μηδὲν συναίτιος ἐγενόμην , ὡς ἑταίροις δὲ καὶ φίλοις αὐτοῖς ἐχρώμην , ἱκανὴν ὑπὲρ ὧν φεύγω τὴν γραφὴν ἡγοῦμαι καὶ ταύτην εἶναι τὴν ἀπολογίαν ·
εἰ γὰρ τοῖς μὲν δι ἀρετὴν δωρεὰς εἰληφόσιν ἤρεσκον , τῷ δὲ συκοφάντῃ μὴ τὴν αὐτὴν ἔχω γνώμην , πῶς ἂν εἰκότως γνωσθείην τοὺς συνόντας διαφθείρειν ;
ἢ πάντων γ ἂν εἴην δυστυχέστατος , εἰ τῶν ἄλλων ἀνθρώπων ἔκ τε τῶν ἐπιτηδευμάτων καὶ τῶν συνουσιῶν τῶν μὲν χείρω τῶν δὲ βελτίω δόξαν λαμβανόντων ἐγὼ μόνος μὴ τύχοιμι τῆς δοκιμασίας ταύτης , ἀλλὰ τοιούτοις μὲν ἀνδράσι συμβεβιωκώς , ἀνέγκλητον δ ἐμαυτὸν μέχρι ταυτησὶ τῆς ἡλικίας παρεσχηκώς , ὅμοιος εἶναι δόξαιμι τοῖς ἔκ τε τῶν ἐπιτηδευμάτων καὶ τῶν ἄλλων συνουσιῶν διαβεβλημένοις .
ἡδέως δ ἂν εἰδείην τί ποτ ἂν ἔπαθον , εἴ τίς μοι τοιοῦτος ἦν συγγεγενημένος οἷός πέρ ἐστιν ὁ κατήγορος , ὃς μισῶν ἅπαντας τοὺς τοιούτους καὶ μισούμενος εἰς τουτονὶ καθέστηκα τὸν κίνδυνον .
καὶ μὴν οὐ δ ἐκεῖνος ὁ λόγος δικαίως ἄν με βλάψειεν , ὃν ἴσως ἄν τινες τολμήσαιεν εἰπεῖν τῶν παντάπασι πρός με δυσκόλως διακειμένων , ὡς τούτοις μὲν οἷς εἴρηκα τοσοῦτον μόνον ἐχρώμην ὅσον ὀφθῆναι διαλεγόμενος , ἕτεροι δέ τινές μοι πολλοὶ καὶ πολυπράγμονες μαθηταὶ γεγόνασιν , οὓς ἀποκρύπτομαι πρὸς ὑμᾶς .
ἔχω γὰρ λόγον ὃς ἐξελέγξει καὶ διαλύσει πάσας τὰς τοιάσδε βλασφημίας ·
ἀξιῶ γάρ , εἰ μέν τινες τῶν ἐμοὶ συγγεγενημένων ἄνδρες ἀγαθοὶ γεγόνασι περὶ τὴν πόλιν καὶ τοὺς φίλους καὶ τὸν ἴδιον οἶκον , ἐκείνους ὑμᾶς ἐπαινεῖν , ἐμοὶ δὲ μηδεμίαν ὑπὲρ τούτων χάριν ἔχειν , εἰ δὲ πονηροὶ καὶ τοιοῦτοι τὰς φύσεις οἷοι φαίνειν καὶ γράφεσθαι καὶ τῶν ἀλλοτρίων ἐπιθυμεῖν , παρ ἐμοῦ δίκην λαμβάνειν 0 .
καίτοι τίς ἂν πρόκλησις γένοιτο ταύτης ἀνεπιφθονωτέρα , καὶ δικαιοτέρα τῆς τῶν μὲν καλῶν κ ἀγαθῶν οὐκ ἀμφισβητούσης , εἰ δέ τινες πονηροὶ γεγόνασιν , ὑπὲρ τούτων δίκην ὑποσχεῖν ἐθελούσης ;
καὶ ταῦτ οὐ λόγος μάτην εἰρημένος ἐστίν , ἀλλὰ παραχωρῶ καὶ τῷ κατηγόρῳ καὶ τῷ βουλομένῳ τῶν ἄλλων , εἴ τις ἔχει τινὰ φράσαι τοιοῦτον , οὐχ ὡς οὐχ ἡδέως ἄν τινών μου καταψευσαμένων , ἀλλ ὡς εὐθὺς φανερῶν ἐσομένων ὑμῖν καὶ τῆς ζημίας ἐκείνοις ἀλλ οὐκ ἐμοὶ γενησομένης .
περὶ μὲν οὖν ὧν φεύγω τὴν γραφὴν καὶ τοῦ μὴ διαφθείρειν τοὺς συνόντας , οὐκ οἶδ ὅπως ἂν σαφέστερον ἐπιδεῖξαι δυνηθείην .
ἐμνήσθη δὲ καὶ τῆς πρὸς Τιμόθεόν μοι φιλίας γεγενημένης , καὶ διαβάλλειν ἡμᾶς ἀμφοτέρους ἐπεχείρησε , καὶ οὐκ ᾐσχύνθη περὶ ἀνδρὸς τετελευτηκότος καὶ πολλῶν ἀγαθῶν αἰτίου τῇ πόλει βλασφήμους καὶ λίαν ἀσελγεῖς λόγους εἰπών .
ἐγὼ δ ᾤμην μέν , εἰ καὶ φανερῶς ἐξηλεγχόμην ἀδικῶν , διὰ τὴν πρὸς ἐκεῖνον φιλίαν σώζεσθαί μοι προσήκειν ·
ἐπειδὴ δὲ Λυσίμαχος καὶ τοῖς τοιούτοις ἐπιχειρεῖ με βλάπτειν ἐξ ὧν δικαίως ἂν ὠφελοίμην , ἀναγκαίως ἔχει διαλεχθῆναι περὶ αὐτῶν .
διὰ τοῦτο δ οὐχ ἅμα περὶ τούτου καὶ τῶν ἄλλων ἐπιτηδείων ἐποιησάμην τὴν μνείαν , ὅτι πολὺ τὰ πράγματα διέφερεν αὐτῶν .
περὶ μὲν γὰρ ἐκείνων οὐδὲν φλαῦρον εἰπεῖν ὁ κατήγορος ἐτόλμησε , περὶ δὲ τὴν Τιμοθέου κατηγορίαν μᾶλλον ἐσπούδασεν ἢ περὶ ὧν ἀπήνεγκε τὴν γραφήν 0 ·
ἔπειθ οἱ μὲν ὀλίγων ἐπεστάτησαν , τῶν δ ἑκάστῳ προσταχθέντων οὕτως ἐπεμελήθησαν ὥστε τυχεῖν τῆς τιμῆς τῆς ὀλίγῳ πρότερον ὑπ ἐμοῦ λεχθείσης , ὁ δὲ πολλῶν καὶ μεγάλων πραγμάτων καὶ πολὺν χρόνον κατέστη κύριος .
ὥστ οὐκ ἂν ἥρμοσεν ἅμα περὶ τούτου καὶ τῶν ἄλλων χρήσασθαι τοῖς λόγοις , ἀλλ ἀναγκαίως εἶχεν οὕτω διελέσθαι καὶ διατάξασθαι περὶ αὐτῶν .
χρὴ δὲ τὸν ὑπὲρ ἐκείνου λόγον οὐκ ἀλλότριον εἶναι νομίζειν τοῖς ἐνεστῶσι πράγμασιν , οὐ δ ἐμὲ λέγειν ἔξω τῆς γραφῆς ·
τοῖς μὲν γὰρ ἰδιώταις ὑπὲρ ὧν ἕκαστος ἔπραξε προσήκει διαλεχθεῖσι καταβαίνειν ἢ δοκεῖν περιεργάζεσθαι , τοῖς δ ὑπολαμβανομένοις συμβούλοις εἶναι καὶ διδασκάλοις ὁμοίως ὑπὲρ τῶν συγγεγενημένων ὥσπερ ὑπὲρ αὑτῶν ἀναγκαῖον ποιεῖσθαι τὴν ἀπολογίαν , ἄλλως τ ἢν καὶ τύχῃ τις διὰ τὴν αἰτίαν ταύτην κρινόμενος 0 1 ·
ὅ περ ἐμοὶ συμβέβηκεν 0 .
ἑτέρῳ μὲν οὖν ἀπέχρησεν ἂν τοῦτ εἰπεῖν , ὡς οὐ δίκαιόν ἐστι μετέχειν εἴ τι Τιμόθεος πράττων μὴ κατώρθωσεν ·
οὐ δὲ γὰρ τῶν δωρεῶν οὐ δὲ τῶν τιμῶν οὐδεὶς αὐτῷ μετέδωκε τῶν ἐκείνῳ ψηφισθεισῶν , ἀλλ οὐ δ ἐπαινέσαι τῶν ῥητόρων οὐδεὶς ἠξίωσεν ὡς σύμβουλον γεγενημένον ·
εἶναι δὲ δίκαιον ἢ καὶ τῶν ἀγαθῶν κοινωνεῖν ἢ μη δὲ τῶν ἀτυχιῶν ἀπολαύειν .
ἐγὼ δὲ ταῦτα μὲν αἰσχυνθείην ἂν εἰπεῖν , τὴν αὐτὴν δὲ ποιοῦμαι πρόκλησιν ἥν περ καὶ περὶ τῶν ἄλλων 0 ·
ἀξιῶ γάρ , εἰ μὲν κακὸς ἀνὴρ γέγονε Τιμόθεος καὶ πολλὰ περὶ ὑμᾶς ἐξήμαρτε , μετέχειν καὶ δίκην διδόναι καὶ πάσχειν ὅμοια τοῖς ἀδικοῦσιν ·
ἢν δ ἐπιδειχθῇ καὶ πολίτης ὢν ἀγαθὸς καὶ στρατηγὸς τοιοῦτος οἷος οὐδεὶς ἄλλος ὧν ἡμεῖς ἴσμεν , ἐκεῖνον μὲν οἶμαι δεῖν ὑμᾶς ἐπαινεῖν καὶ χάριν ἔχειν αὐτῷ , περὶ δὲ ταυτησὶ τῆς γραφῆς ἐκ τῶν ἐμοὶ πεπραγμένων , ὅ τι ἂν ὑμῖν δίκαιον εἶναι δοκῇ , τοῦτο γιγνώσκειν 0 .
ἀθροώτατον μὲν οὖν τοῦτ εἰπεῖν ἔχω περὶ Τιμοθέου καὶ μάλιστα καθ ἁπάντων , ὅτι τοσαύτας ᾕρηκε πόλεις κατὰ κράτος ὅσας οὐδεὶς πώποτε τῶν ἐστρατηγηκότων , οὔ τε τῶν ἐκ ταύτης τῆς πόλεως οὔ τε τῶν ἐκ τῆς ἄλλης Ἑλλάδος , καὶ τούτων ἐνίας , ὧν ληφθεισῶν ἅπας ὁ τόπος ὁ περιέχων οἰκεῖος ἠναγκάσθη τῇ πόλει γενέσθαι 0 ·
τηλικαύτην ἑκάστη δύναμιν εἶχε .
τίς γὰρ οὐκ οἶδε Κόρκυραν μὲν ἐν ἐπικαιροτάτῳ καὶ κάλλιστα κειμένην τῶν περὶ Πελοπόννησον , Σάμον δὲ τῶν ἐν Ἰωνίᾳ , Σηστὸν δὲ καὶ Κριθώτην τῶν ἐν Ἑλλησπόντῳ , πόντῳ , Ποτίδαιαν δὲ καὶ Τορώνην τῶν ἐπὶ Θρᾴκης 0 1 2 ;
ἃς ἐκεῖνος ἁπάσας κτησάμενος παρέδωκεν ὑμῖν , οὐ δαπάναις μεγάλαις , οὐ δὲ τοὺς ὑπάρχοντας συμμάχους λυμηνάμενος , οὐ δὲ πολλὰς ὑμᾶς εἰσφορὰς ἀναγκάσας εἰσενεγκεῖν , ἀλλ εἰς μὲν τὸν περίπλουν τὸν περὶ Πελοπόννησον τρία καὶ δέκα μόνον τάλαντα δούσης αὐτῷ τῆς πόλεως καὶ τριήρεις πεντήκοντα Κόρκυραν εἷλε , πόλιν ὀγδοήκοντα τριήρεις κεκτημένην , καὶ περὶ τὸν αὐτὸν χρόνον Λακεδαιμονίους ἐνίκησε ναυμαχῶν , καὶ ταύτην αὐτοὺς ἠνάγκασε συνθέσθαι τὴν εἰρήνην , ἣ τοσαύτην μεταβολὴν ἑκατέρᾳ τῶν πόλεων ἐποίησεν , ὥσθ ἡμᾶς μὲν ἀπ ἐκείνης τῆς ἡμέρας θύειν αὐτῇ καθ ἕκαστον τὸν ἐνιαυτὸν ὡς οὐδεμιᾶς ἄλλης οὕτω τῇ πόλει συνενεγκούσης , Λακεδαιμονίων δὲ μετ ἐκεῖνον τὸν χρόνον μη δ ὑφ ἑνὸς ἑωρᾶσθαι μή τε ναυτικὸν ἐντὸς Μαλέας περιπλέον μή τε πεζὸν στρατόπεδον διὰ τοῦ Ἰσθμοῦ πορευόμενον , ὅπερ αὐτοῖς τῆς περὶ Λεῦκτρα συμφορᾶς εὕροι τις ἂν αἴτιον γεγενημένον .
μετὰ δὲ ταύτας τὰς πράξεις ἐπὶ Σάμον στρατεύσας , ἣν Περικλῆς ὁ μεγίστην ἐπὶ σοφίᾳ καὶ δικαιοσύνῃ καὶ σωφροσύνῃ δόξαν εἰληφὼς ἀπὸ διακοσίων νεῶν καὶ χιλίων ταλάντων κατεπολέμησε , ταύτην οὔ τε πλέον οὔ τ ἔλαττον παρ ὑμῶν λαβὼν οὔ τε παρὰ τῶν συμμάχων ἐκλέξας , ἐν δέκα μησὶν ἐξεπολιόρκησεν ὀκτακισχιλίοις πελτασταῖς καὶ τριήρεσι τριάκοντα , καὶ τούτοις ἅπασιν ἐκ τῆς πολεμίας τὸν μισθὸν ἀπέδωκε .
καί τοι τοιοῦτον ἔργον ἄν τις ἄλλος φανῇ πεποιηκώς , ὁμολογῶ ληρεῖν , ὅτι διαφερόντως ἐπαινεῖν ἐπιχειρῶ τὸν οὐδὲν περιττότερον τῶν ἄλλων διαπεπραγμένον .
ἐντεῦθεν τοίνυν ἀναπλεύσας Σηστὸν καὶ Κριθώτην ἔλαβε , καὶ τὸν ἄλλον χρόνον ἀμελουμένης Χερρονήσου προσέχειν ὑμᾶς αὐτῇ τὸν νοῦν ἐποίησε .
τὸ δὲ τελευταῖον Ποτίδαιαν , εἰς ἣν ἡ πόλις τετρακόσια καὶ δισχίλια τάλαντα τὸ πρότερον ἀνήλωσε , ταύτην εἷλεν ἀπὸ τῶν χρημάτων ὧν αὐτὸς ἐπόρισε καὶ τῶν συντάξεων τῶν ἀπὸ Θρᾴκης ·
καὶ προσέτι Χαλκιδεῖς ἅπαντας κατεπολέμησεν .
εἰ δὲ δεῖ μὴ καθ ἕκαστον ἀλλὰ διὰ βραχέων εἰπεῖν , τεττάρων καὶ εἴκοσι πόλεων κυρίους ὑμᾶς ἐποίησεν ἐλάττω δαπανήσας ὧν οἱ πατέρες ἡμῶν εἰς τὴν Μηλίων πολιορκίαν ἀνήλωσαν .
ἠβουλόμην δ ἄν , ὥσπερ ἐξαριθμῆσαι τὰς πράξεις ῥᾴδιον γέγονεν , οὕτως οἷόν τ εἶναι συντόμως δηλῶσαι τοὺς καιροὺς ἐν οἷς ἕκαστα τούτων ἐπράχθη , καὶ τὰ τῆς πόλεως ὡς εἶχε , καὶ τὴν τῶν πολεμίων δύναμιν ·
πολὺ γὰρ ἂν ὑμῖν αἵ τ εὐεργεσίαι μείζους κ ἀκεῖνος πλείονος ἄξιος ἔδοξεν εἶναι .
νῦν δὲ ταῦτα μὲν ἐάσω διὰ τὸ πλῆθος .
ἡγοῦμαι δ ὑμᾶς ἡδέως ἂν ἀκοῦσαι διὰ τί ποτε τῶν μὲν εὐδοκιμούντων ἀνδρῶν παρ ὑμῖν καὶ πολεμικῶν εἶναι δοκούντων οὐ δὲ κώμην ἔνιοι λαβεῖν ἠδυνήθησαν , Τιμόθεος δ οὔ τε τὴν τοῦ σώματος φύσιν ἔχων ἐρρωμένην οὔ τ ἐν τοῖς στρατοπέδοις τοῖς πλανωμένοις κατατετριμμένος , ἀλλ ὁ μεθ ὑμῶν πολιτευόμενος τηλικαῦτα διεπράξατο τὸ μέγεθος .
ἔστι δ ὁ λόγος ὁ περὶ τούτων φιλαπεχθήμων μέν , ῥηθῆναι δ οὐκ ἀσύμφορος .
ἐκεῖνος γὰρ τούτῳ τῶν ἄλλων διήνεγκεν , ὅτι περὶ τῶν Ἑλληνικῶν καὶ συμμαχικῶν πραγμάτων καὶ τῆς ἐπιμελείας τῆς τούτων οὐ τὴν αὐτὴν ὑμῖν γνώμην εἶχεν .
ὑμεῖς μὲν γὰρ χειροτονεῖτε στρατηγοὺς τοὺς εὐρωστοτάτους τοῖς σώμασι καὶ πολλάκις ἐν τοῖς ξενικοῖς στρατεύμασι γεγενημένους , ὡς διὰ τούτων διαπραξόμενοί τι τῶν δεόντων .
ὁ δὲ τοῖς μὲν τοιούτοις λοχαγοῖς ἐχρῆτο καὶ ταξιάρχοις , αὐτὸς δὲ περὶ ταῦτα δεινὸς ἦν , περὶ ἅπερ χρὴ φρόνιμον εἶναι τὸν στρατηγὸν τὸν ἀγαθόν .
ἔστι δὲ ταῦτα τίνα δύναμιν ἔχοντα ;
δεῖ γὰρ οὐχ ἁπλῶς εἰπεῖν , ἀλλὰ σαφῶς φράσαι περὶ αὐτῶν .
πρῶτον μὲν δύνασθαι γνῶναι πρὸς τίνας πολεμητέον καὶ τίνας συμμάχους ποιητέον ·
ἀρχὴ γὰρ αὕτη στρατηγίας ἐστίν , ἧς ἢν διαμάρτῃ τις , ἀνάγκη τὸν πόλεμον ἀσύμφορον καὶ χαλεπὸν καὶ περίεργον εἶναι .
περὶ τοίνυν τὴν τοιαύτην προαίρεσιν οὐ μόνον οὐδεὶς τοιοῦτος γέγονεν , ἀλλ οὐ δὲ παραπλήσιος .
ῥᾴδιον δ ἐξ αὐτῶν τῶν ἔργων γνῶναι 0 ·
πλείστους γὰρ πολέμους ἄνευ τῆς πόλεως ἀνελόμενος , ἅπαντας τούτους κατώρθωσε καὶ δικαίως ἅπασι τοῖς Ἕλλησιν ἔδοξεν αὐτοὺς ποιήσασθαι .
καί τοι τοῦ καλῶς βουλεύσασθαι τίς ἂν ἀπόδειξιν ἔχοι σαφεστέραν καὶ μείζω ταύτης παρασχέσθαι ;
δεύτερον τί προσήκει τὸν στρατηγὸν τὸν ἀγαθόν ;
στρατόπεδον συναγαγεῖν ἁρμόττον τῷ πολέμῳ τῷ παρόντι , καὶ τοῦτο συντάξαι καὶ χρήσασθαι συμφερόντως 0 .
ὡς μὲν τοίνυν ἠπίστατο χρῆσθαι καλῶς , αἱ πράξεις αὐταὶ δεδηλώκασιν ·
ὡς δὲ καὶ πρὸς τὸ παρασκευάσασθαι μεγαλοπρεπῶς καὶ τῆς πόλεως ἀξίως ἁπάντων διήνεγκεν , οὐ δὲ τῶν ἐχθρῶν οὐδεὶς ἂν ἄλλως εἰπεῖν τολμήσειεν .
ἔτι τοίνυν πρὸς τούτοις ἀπορίας ἐνεγκεῖν στρατοπέδου καὶ πενίας , καὶ πάλιν εὐπορίας εὑρεῖν , τίς οὐκ ἂν τῶν συνεστρατευμένων πρὸς ἀμφότερα ταῦτα διαφέρειν ἐκεῖνον προκρίνειεν ;
συνίσασι γὰρ αὐτῷ κατὰ μὲν ἀρχὰς τῶν πολέμων διὰ τὸ μηδὲν παρὰ τῆς πόλεως λαμβάνειν εἰς τὰς ἐσχάτας ἐνδείας καθιστάμενον , ἐκ δὲ τούτων εἰς τοῦτο τὰ πράγματα περιιστάναι δυνάμενον , ὥστε καὶ τῶν πολεμίων περιγίγνεσθαι καὶ τοῖς στρατιώταις ἐντελεῖς ἀποδιδόναι τοὺς μισθούς .
οὕτω τοίνυν τούτων μεγάλων ὄντων καὶ σφόδρα κατεπειγόντων , ἐπὶ τοῖς ἐχομένοις δικαίως ἄν τις αὐτὸν ἔτι μᾶλλον ἐπαινέσειεν .
ὁρῶν γὰρ ὑμᾶς τούτους μόνους ἄνδρας νομίζοντας , τοὺς ἀπειλοῦντας καὶ τοὺς ἐκφοβοῦντας τὰς ἄλλας πόλεις καὶ τοὺς ἀεί τι νεωτερίζοντας ἐν τοῖς συμμάχοις , οὐκ ἐπηκολούθησε ταῖς ὑμετέραις γνώμαις , οὐ δ ἠβουλήθη βλάπτων τὴν πόλιν εὐδοκιμεῖν , ἀλλὰ τοῦτ ἐφιλοσόφει καὶ τοῦτ ἔπραττεν , ὅπως μηδεμία τῶν πόλεων αὐτὸν φοβήσεται τῶν Ἑλληνίδων , ἀλλὰ πᾶσαι θαρρήσουσι πλὴν τῶν ἀδικουσῶν .
ἠπίστατο γὰρ τούς τε δεδιότας ὅτι μισοῦσι δι οὓς ἂν τοῦτο πεπονθότες τυγχάνωσι , τήν τε πόλιν διὰ μὲν τὴν φιλίαν τὴν τῶν ἄλλων εὐδαιμονεστάτην καὶ μεγίστην γενομένην , διὰ δὲ τὸ μῖσος μικρὸν ἀπολιποῦσαν τοῦ μὴ ταῖς ἐσχάταις συμφοραῖς περιπεσεῖν 0 .
ὧν ἐνθυμούμενος τῇ μὲν δυνάμει τῇ τῆς πόλεως τοὺς πολεμίους κατεστρέφετο , τῷ δ ἤθει τῷ αὑτοῦ τὴν εὔνοιαν τὴν τῶν ἄλλων προσήγετο , νομίζων τοῦτο στρατήγημα μεῖζον εἶναι καὶ κάλλιον ἢ πολλὰς πόλεις ἑλεῖν καὶ πολλάκις νικῆσαι μαχόμενος 0 .
οὕτω δ ἐσπούδαζε περὶ τὸ μηδεμίαν τῶν πόλεων μη δὲ μικρὰν ὑποψίαν περὶ αὐτοῦ λαβεῖν ὡς ἐπιβουλεύοντος , ὥσθ ὁπότε ὁπότε μέλλοι τινὰ παραπλεῖν τῶν μὴ τὰς συντάξεις διδουσῶν , πέμψας προηγόρευε τοῖς ἄρχουσιν , ἵνα μὴ πρὸ τῶν λιμένων ἐξαίφνης ὀφθεὶς εἰς θόρυβον καὶ ταραχὴν αὐτοὺς καταστήσειεν .
εἰ δὲ τύχοι καθορμισθεὶς πρὸς τὴν χώραν , οὐκ ἂν ἐφῆκε τοῖς στρατιώταις ἁρπάζειν καὶ κλέπτειν καὶ πορθεῖν τὰς οἰκίας , ἀλλὰ τοσαύτην εἶχεν ἐπιμέλειαν ὑπὲρ τοῦ μηδὲν γίγνεσθαι τοιοῦτον , ὅσην περ οἱ δεσπόται τῶν χρημάτων 0 ·
οὐ γὰρ τούτῳ προσεῖχε τὸν νοῦν , ὅπως ἐκ τῶν τοιούτων αὐτὸς εὐδοκιμήσει παρὰ τοῖς στρατιώταις , ἀλλ ὅπως ἡ πόλις παρὰ τοῖς Ἕλλησιν 0 .
πρὸς δὲ τούτοις τὰς δοριαλώτους τῶν πόλεων οὕτω πράως διῴκει καὶ νομίμως ὡς οὐδεὶς ἄλλος τὰς συμμαχίδας , ἡγούμενος , εἰ τοιοῦτος ὢν φαίνοιτο περὶ τοὺς πολεμήσαντας , τὴν μεγίστην πίστιν ἔσεσθαι δεδωκὼς ὡς οὐδέποτ ἂν περί γε τοὺς ἄλλους ἐξαμαρτεῖν τολμήσειεν 0 .
τοιγάρτοι διὰ τὴν δόξαν τὴν ἐκ τούτων γιγνομένην πολλαὶ τῶν πόλεων τῶν πρὸς ὑμᾶς δυσκόλως ἐχουσῶν ἀναπεπταμέναις αὐτὸν ἐδέχοντο ταῖς πύλαις ·
ἐν αἷς ἐκεῖνος οὐδεμίαν ταραχὴν ἐποίησεν , ἀλλ ὥσπερ οἰκουμένας αὐτὰς εἰσιὼν κατέλαβεν , οὕτως ἐξιὼν κατέλειπεν .
κεφάλαιον δὲ πάντων τούτων 0 ·
εἰθισμένων γὰρ τὸν ἄλλον χρόνον πολλῶν γίγνεσθαι καὶ δεινῶν ἐν τοῖς Ἕλλησιν , ἐπὶ τῆς ἐκείνου στρατηγίας οὐδεὶς ἂν οὔ τ ἀναστάσεις εὕροι γεγενημένας οὔ τε πολιτειῶν μεταβολὰς οὔ τε σφαγὰς καὶ φυγὰς οὕτως ἄλλ οὐδὲν τῶν κακῶν τῶν ἀνηκέστων , ἀλλ οὕτως αἱ τοιαῦται συμφοραὶ κατ ἐκεῖνον τὸν χρόνον ἐλώφησαν , ὥστε μόνος ὧν ἡμεῖς μνημονεύομεν ἀνέγκλητον τὴν πόλιν τοῖς Ἕλλησι παρέσχε .
καί τοι χρὴ στρατηγὸν ἄριστον νομίζειν οὐκ εἴ τις μιᾷ τύχῃ τηλικοῦτόν τι κατώρθωσεν ὥσπερ Λύσανδρος , ὃ μηδενὶ τῶν ἄλλων διαπράξασθαι συμβέβηκεν , ἀλλ ὅστις ἐπὶ πολλῶν καὶ παντοδαπῶν καὶ δυσκόλων πραγμάτων ὀρθῶς ἀεὶ πράττων καὶ νοῦν ἐχόντως διατετέλεκεν 0 ·
ὅπερ Τιμοθέῳ συμβέβηκεν .
οἶμαι οὖν ὑμῶν τοὺς πολλοὺς θαυμάζειν τὰ λεγόμενα καὶ νομίζειν τὸν ἔπαινον τὸν ἐκείνου κατηγορίαν εἶναι τῆς πόλεως , εἰ τοσαύτας μὲν πόλεις ἑλόντα μηδεμίαν δ ἀπολέσαντα περὶ προδοσίας ἔκρινε , καὶ πάλιν εἰ διδόντος εὐθύνας αὐτοῦ , καὶ τὰς μὲν πράξεις Ἰφικράτους ἀναδεχομένου , τὸν δ ὑπὲρ τῶν χρημάτων λόγον Μενεσθέως , τούτους μὲν ἀπέλυσε , Τιμόθεον δὲ τοσούτοις ἐζημίωσε χρήμασιν ὅσοις οὐδένα πώποτε τῶν προγεγενημένων 0 .
βούλομαι γὰρ καὶ τὸν ὑπὲρ τῆς πόλεως λόγον εἰπεῖν .
εἰ μὲν ὑμεῖς πρὸς αὐτὸ τὸ δίκαιον ἀποβλέποντες σκέψεσθε περὶ τούτων , οὐκ ἔστιν ὅπως οὐ δεινὰ καὶ σχέτλια πᾶσιν εἶναι δόξει τὰ πεπραγμένα περὶ Τιμόθεον ·
ἢν δ ἀναλογίσησθε τὴν ἄγνοιαν ὅσην ἔχομεν πάντες ἄνθρωποι , καὶ τοὺς φθόνους τοὺς ἐπιγιγνομένους ἡμῖν , ἔτι δὲ τὰς ταραχὰς καὶ τὴν τύρβην ἐν ᾗ ζῶμεν , οὐδὲν τούτων ἀλόγως οὐ δ ἔξω τῆς ἀνθρωπίνης φύσεως εὑρεθήσεται γεγενημένον , ἀλλὰ καὶ Τιμόθεος μέρος τι συμβεβλημένος τοῦ μὴ κατὰ τρόπον γνωσθῆναι περὶ αὐτῶν 0 .
ἐκεῖνος γὰρ οὔ τε μισόδημος ὢν οὔ τε μισάνθρωπος οὔ θ ὑπερήφανος , οὔ τ ἄλλ οὐδὲν ἔχων τῶν τοιούτων κακῶν , διὰ τὴν μεγαλοφροσύνην τὴν τῇ στρατηγίᾳ μὲν συμφέρουσαν , πρὸς δὲ τὰς χρείας τῶν ἀεὶ προσπιπτόντων οὐχ ἁρμόττουσαν , ἅπασιν ἔδοξεν ἔνοχος εἶναι τοῖς προειρημένοις ·
οὕτω γὰρ ἀφυὴς ἦν πρὸς τὴν τῶν ἀνθρώπων θεραπείαν ὥσπερ δεινὸς περὶ τὴν τῶν πραγμάτων ἐπιμέλειαν 0 .